Den Vest-Sjællandske Avis, 1829-12-01
Greve Matuschevitsch er ankommen til Paris fra London. - Der tales nu om nye Underhandlinger imellem Rusland og Porten; private Breve fra Petersborg indeholde nemlig: at den Russiske Statsraad Buteniev og Greve Orlov, som med en overordentlig Mission ere afsendte til Constantinopel skulle overbringe Porten det Forslag, at aftræde Fæstningen og Paschaliket Kars i Asien; thi det hedder i St. Petersborg, at Hs. Majestæt Keiseren erkiender Vanskeligheden for Porten ved at afbetale de store Krigscontributioner, og vil derfor give Beviis paa sit moderate og fredelskende Sindelag ved at give Slip paa den største Deel af denne Contribution; hvorimod Fæstningen Kars med Distrikt skulde aftrædes til Rusland for bestandigt. Russerne skulde da tillige enten strax aldeles rømme Fyrstendømmerne eller i det høieste kun holde dem besatte i to Aar. Man troer at Sultanen vil indvilge i dette Forslag, baade formedelst sin Pengeforlegenhed, og fordi at han derved bliver en stor Deel af Armenierne qvit, som ellers kunde være tilbøielige ved deres misfornøiede Stemning, at gribe den første Leilighed til at giøre sig afhængige af Porten. Endskiøndt man paa denne Side kunde formode, hedder det videre, at enhver Udvidelse af Russernes Magt i Asten ikke kan være England behagelig, saa troer man dog ikke at dette Cabinet vil modsætte sig denne Forandring, da det synes at være hævet over alle smaaelige Hensyn, og at Sir Robert Gordon ikke lader sig blende af Sultanens Smigrerier, hvilken bestandig søger at vinde England, for derved at blive istand til at udføre sin Planer. - Saameget er vist, at Forholdene imellem Rusland og Porten ere endnu bestandig fredelige, og en Staffet har overbragt den Efterretning: at de Russiske Tropper have den 25de October begyndt at rømme Adrianopel. Den 28de havde Underhandlingerne af Ratificationen paa Fredstraftaten fundet Sted, og den 1ste November er den Russiske Armee, paa de Syge og de Troppeafdelinger nær, som ere blevne tilbage til deres Beskyttelse, udmarscheret af Adrianopel. Faae Dage førend denne Udmarich havde Paschaen af Scutari overskredet det Distrikt, som var ham anviist at holde besat, hvorpaa den omtalte Fægtning forefaldt imellem ham og General Geismar. Russerne have rømme Adrianopel fordi den første Pengesum er bleven betalt, og fordi Firmaner til Overleverelsen af Gjorgevo- og til de 6 Distrikters Forbindelse med Servien ere blevne dem tilstillede. Paschaen af Scutari skal nu besætte Adrianopel saasnart Russerne have forladt denne Stad. Man fortæller, endskiøndt det vel neppe forholder sig saaledes: at han skal inden den sidste Fægtning forefaldt, have truet Russerne med, at han vilde tvinge dem til at forlade Adrianopel, naar de ikke vilde rømme Staden til en vis Dag, som han vilde bestemme. Det er derimod rimeligt hvad der skrives fra Constantinopel, at Hatil Pascha ikke kommer til at reise til Petersborg, siden den Russiske Keiser sender to overordentlige Gesandte dertil. Ogsaa hedder det, at Greve Dieblesch skal have underrettet Reis Ef fod om at Afsendelsen af en overordentlig Ambassadeur til det Russiske Hof, maatte for Øieblikket udeblive. Man vil vide, at ved den tilendebragte Krigs Begyndelse bestod den Tyrkiske Krigsmagt af 374,900 Mand, hvoraf de 240,000 vare i Feldten, og at Marinen bestod af 24 Orlogskibe og 21 Fregatter. Ogsaa tales der om, at der hersker imellem det Tyrkiske Folk en hadefuld og farlig Stemning imod Sultanen og de Persover som omgive ham, og at der hengaaer ingen Nat uden at een eller anden Person bliver til Offer for dette fanatiske Had, ogsaa begynder Sultanen at erkiende det farlige i sin Stilling; hans Gardere blive forstærkede og hans Tropper bedre lønnede. - Et Exempel paa hans Bestræbelse for at vinde Englænderne er følgende: J Begyndelsen, af October ønskede han at see en Søn af Capitainen paa en Engelsk Fregat, som laae udenfor Therrapia, en Dreng paa 10 Aar. Han blev bragt til ham i Kasernen i Rammis Tschifftik. Sultanen carresserede ham og forærede ham en Underkaffekop af Guld, besat med Ædelstene og fyldt med Zechmer, ogsaa blev en Skrædder hentet som i Sultanens Overværelse maatte tage Maal af ham til en Officeers Uniform, saaledes som de regulaire Officere bære den. Sultanen har nu tilladt de Græste fornemme Familier, de saakaldte Fanarioter, som vare forviste til Lilleasien, at vende tilbage til Constantinopel. - Efterretninger fra Grækenland meddele udførlig Forklaring om hvilke Personer Præsidenten har udnævnet til at forestaae de høie Statsembeder og om de Gager, som ere blevne dem tillagte. Sissinis er bleven udvalgt til Prasident for Senatet, med 1500 Piastres maanedlig Gage og Jakovakos Rizos er bleven udnævnet til Minister for de udenlandske Anliggender. Krigen imellem Tyrkerne og Grækerne synes nu at være ophørt; men paa Øen Candia er Tilstanden endnu meget uroelig; især da Grækerne der frygte for at den Uafhængighed som er bleven tilstaaet deres Brødre ikke bliver dem forundet. - Fra Alexandria berettes under 23de September, at man der troer, at den Planer for, at Vicekongen af Ægypten skal erobre de barbariske Stater til Fordeel for Porten; det vil da sige til Fordeel for ham selv. Den nye Fregat som er bygget i Marseille, og som seiler hurtigere end alle de andre Skibe Paschaen eier, har faaet det Navn: Ægypteren; Mehemed Ali er gaaet ombord paa den, og har i en Tid af 3 Dage krydset med sin Flotille uden for Alexandria.